
K O R R A L D U S

      . 08. 2007.a  nr _   __ - k

Narvas Haigla tn 6 hoones asuvate
keldriruumide kasutusse andmine

1. ASJAOLUD JA MENETLUSE KÄIK

Linnavara- ja Majandusametile laekus avaldus Osaühingult ALIFTEX EHITUS, registrikood 11002404, juhatuse liige Aleksandr Kirillov, milles palutakse kasutusse anda Narvas Haigla tn 6 hoones asuvad keldriruumid nr 20, 21  laona kasutamiseks.


Ruumi pindala



  38,9 m2
Arvestuslik üüritasu 


256,75 krooni kuus

Ruumid vajavad remonti ning seisavad praegu tühjalt.   

Linna huvi nimetatud ruumide kasutusse andmisel seisneb täiendava tulu saamises, linnavara korrastamises ja Narvas Haigla tn 6 hoone korrashoiukulude vähendamises, mida praegu kannab Linnavara- ja Majandusamet.

Osaühingu ALIFTEX EHITUS avaldust arutati Narva Linnavalitsuse linnavarakomisjoni istungil 25.07.2007 (protokoll nr 8) ning otsustati:
1. Anda Osaühingule ALIFTEX EHITUS, registrikood 11002404, avalikku enampakkumist korraldamata määramata ajaks kasutusse Narvas Haigla tn 6 hoones asuvad keldriruumid     nr 20, 21 pindalaga 38,9 m2 laona kasutamiseks. 

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005 määrusega nr 14/52 kinnitatud “Linnavara kasutuse andmise korra” punktide 5.2, 5.2.2 kohaselt otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.

Sama “Linnavara kasutuse andmise korra” punktide 7.2.6, 46, 46.4 kohaselt võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

3.1. Anda Osaühingule ALIFTEX EHITUS, registrikood 11002404, avalikku enampakkumist korraldamata määramata ajaks kasutusse Narvas Haigla tn 6 hoones asuvad keldriruumid    nr 20, 21 (vastavalt hoone inventariseerimisplaanile) pindalaga 38,9 m2 laona kasutamiseks. 

3.2. Narva Linnavara- ja Majandusametil sõlmida Osaühinguga ALIFTEX EHITUS korralduse punktis 3.1 nimetatud ruumide vastav kasutusleping.

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Osaühingule ALIFTEX EHITUS.

4.3. Korraldus jõustub seadusega sätestatud korras.

